b'\n_START_ARTICLE_\nAudrius Dzikevi\xc4\x8dius\n_START_PARAGRAPH_\nAudrius Dzikevi\xc4\x8dius (g. 1977\xc2\xa0m. baland\xc5\xbeio 16 d. Vilniuje)\xc2\xa0\xe2\x80\x93 Lietuvos finansininkas, verslo konsultantas, Vilniaus Gedimino technikos universiteto (VGTU) docentas, Lietuvos finans\xc5\xb3 analitikus vienijan\xc4\x8dio klubo steig\xc4\x97jas ir vadovas (2008-2011 m.).\n_START_SECTION_\nBiografija\n_START_PARAGRAPH_\n2001\xc2\xa0m. baig\xc4\x97 Vilniaus Gedimino technikos universiteto verslo vadybos bakalauro ir magistro studijas, 2006\xc2\xa0m. apgyn\xc4\x97 socialini\xc5\xb3 moksl\xc5\xb3 (ekonomika) daktaro disertacij\xc4\x85 \xe2\x80\x9ePrekybinio portfelio rizikos valdymas banke\xe2\x80\x9c (Vadovas \xe2\x80\x93 prof. habil. dr. Romualdas Ginevi\xc4\x8dius)._NEWLINE_1999\xe2\x80\x932000\xc2\xa0m.  UAB \xe2\x80\x9eVerslo patar\xc4\x97jai\xe2\x80\x9c ekonomistas-ekspertas. 2000\xe2\x80\x932009\xc2\xa0m. dirbo DnB banko Verslo bankininkyst\xc4\x97s departmente su  nekilnojamojo turto projektais, \xe2\x80\x9eM&A\xe2\x80\x9c, stambiomis investicijomis.   2009 metais  \xc4\xafk\xc5\xabr\xc4\x97 ir vald\xc4\x97 privataus kapitalo fond\xc4\x85 \xe2\x80\x9eSTEP CAPITAL\xe2\x80\x9c. Rizikos kapitalo bei investicij\xc5\xb3 bendrov\xc4\x97s UAB \xe2\x80\x9ePrudentis\xe2\x80\x9c portfeli\xc5\xb3 valdytojas. Nuo 2009 m.  Kauno laisvosios ekonomin\xc4\x97s zonos (Kauno LEZ) valdymo UAB finans\xc5\xb3 direktorius. Nuo 2012 met\xc5\xb3  nepriklausomas agrofirmos UAB "S\xc4\x97klos" valdybos narys. Nuo 2014 m. aviacijos transporto lizingo bendrov\xc4\x97s UAB \xe2\x80\x9eSkyroad Leasing\xe2\x80\x9c direktorius. _NEWLINE_Verslo konsultavimo \xc4\xafmon\xc4\x97s UAB \xe2\x80\x9eAdvanced Advice\xe2\x80\x9c partneris. Nuo 2005 m. yra V\xc5\xa1\xc4\xae \xe2\x80\x9eEurokonsultant\xc5\xb3 grup\xc4\x97\xe2\x80\x9c steig\xc4\x97jas bei vykdantysis partneris. Investuotojus ir nepriklausomus finans\xc5\xb3 analitikus vienijan\xc4\x8dio klubo \xe2\x80\x9ePinig\xc5\xb3 srautas\xe2\x80\x9c steig\xc4\x97jas bei viceprezidentas (2008-2011 m. prezidentas), V\xc5\xa1\xc4\xae \xe2\x80\x9eVersli Lietuva\xe2\x80\x9c Verslo konsultant\xc5\xb3 tinklo (VKT) narys, verslo konsultantas. Pagrindin\xc4\x97s konsultacini\xc5\xb3 darb\xc5\xb3 sritys: investicijos, finansavimo pritraukimas verslo pl\xc4\x97trai bei projektams, finans\xc5\xb3 bei \xc4\xafmoni\xc5\xb3 valdymo valdymo paslaugos, verslo planavimas ir vertinimas,  parama verslui, verslo finansavimo \xc5\xa1altiniai, \xc4\xafmon\xc4\x97s finans\xc5\xb3 valdymas,  eksporto strategija, pasirengimo eksportui veiksm\xc5\xb3 planas. Kitos veiklos sritys yra \xc4\xafvair\xc5\xabs mokymai, seminarai, paskaitos, prane\xc5\xa1imai (finans\xc5\xb3, verslo, verslumo ir kita ekonomine tematika), komentarai \xc5\xbeiniasklaidai.\n_START_SECTION_\nMokslin\xc4\x97, pedagogin\xc4\x97 veikla\n_START_PARAGRAPH_\nNuo 2007\xc2\xa0m. d\xc4\x97st\xc4\x97 Vilniaus Gedimino technikos universiteto   (VGTU) Verslo vadybos fakulteto Finansin\xc4\x97s in\xc5\xbeinerijos katedroje. _NEWLINE_Mokslini\xc5\xb3 darb\xc5\xb3 pagrindin\xc4\x97s sritys: finans\xc5\xb3 rinka, rizikos valdymas, verslo vertinimas. Paskelb\xc4\x97 daugiau nei 20 straipsni\xc5\xb3 \xc4\xafvairiuose mokslo \xc5\xbeurnaluose bei kituose leidiniuose.'